        R O M Â N I A

JUDEŢUL HUNEDOARA 

   MUNICIPIUL BRAD

       P R I M A R U L
 Nr. 204/11829/13.12.2021
R E F E R A T   D E   A P R O B A R E

privind aprobarea Planului de acțiuni sau lucrări de interes local estimat a se efectua cu personalul beneficiar de venit minim garantat, potrivit prevederilor Legii nr. 416/2001, cu modificările şi completările ulterioare, în anul 2022 
pe  raza municipiului Brad

În conformitate cu prevederile art. 6 alin. 7 din Legea nr. 416/2001 privind venitul minim garantat, cu modificările şi completările ulterioare „Primarii au obligaţia să întocmească un plan de acţiuni sau de lucrări de interes local pentru repartizarea orelor de muncă prevăzute la alin. (2), să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi reactualizat pe parcursul anului şi aprobat prin hotărâre a consiliului local”.
În cadrul instituției noastre aceste prevederi legale sunt duse la îndeplinire de către  Direcția Publică de Asistență Socială Brad în colaborare cu Serviciul Public de Întreținere și Gospodărire Municipală Brad.
Pentru sumele acordate cu titlu de ajutor social, persoanele majore apte de muncă (persoana singură sau persoanele din familia beneficiară) au obligația „de a presta lunar, la solicitarea primarului, acțiuni sau lucrări de interes local, fără a se putea depăși  regimul normal de lucru și cu respectarea normelor de securitate și igienă a muncii”.
Acest plan cuprinde activitățile ce pot fi prestate, în funcție de sezon, cu beneficiarii de venit minim garantat, după caz: curățenie stradală, întreținerea spațiilor verzi, plantări de arbori și arbuști, salubrizarea piețelor, lucrări de decolmatare a șanțurilor pluviale deschise, lucrări de deszăpezire trotuare și alei publice, salubrizarea cursurilor de ape din municipiul Brad și satele aparținătoare, întreținere obiective publice, activități de sprijinire a serviciilor voluntare pentru situații de urgență, precum și alte activități stabilite prin Planul de acțiuni sau lucrări de interes local, întocmit lunar.

Precizez că beneficiarilor de venit minim garantat care vor presta lucrări de interes local li se vor face instructaje privind normele de tehnică a securităţii muncii, conform cerinţelor legale, iar Biroul Administrarea Domeniului Public şi Privat va ţine evidenţa efectuării lucrărilor  în funcţie de care vor fi plătiţi lunar.
 
 În contextul celor de mai sus am inițiat prezentul proiect de hotărâre prin care am propus aprobarea Planului de acțiuni sau lucrări de interes local, estimat a se efectua cu  personalul beneficiar de venit minim garantat pe raza municipiului Brad, în anul 2022 și  propun plenului Consiliului Local al Municipiului Brad dezbaterea acestuia în forma prezentată.



  Invoc în susţinerea propunerii mele prevederile art. 6 alin. 7 și alin.10 din Legea nr. 416/2001 privind venitul minim garantat,  cu modificările şi completările ulterioare.

